আরিয়ানের প্রথম ওয়েব সিরিজের সব তথ্যই গোপনে! কারা অভিনয় করছেন!

ওয়েব ডেস্ক: ক্যামেরার সামনে কাজ করতে যে শাহরুখ-পুত্র আরিয়ান খান(Sharukh son Aryan Khan) আদৌ আগ্রহী নয়। তা অনেকদিন আগেই বলিউড বাদশা জানিয়ে দিয়েছিলেন। অতি সম্প্রতি বলিউড পরিচালক করণ জোহর আরিয়ান সম্পর্কে বলতে গিয়ে বলেছেন,’সে বলিউডের ভবিষ্যৎ তারকা পরিচালক।’
পরিচালনার হাত ধরেই বলিউডি আত্মপ্রকাশ করতে চলেছেন আরিয়ান খান। খুব শীঘ্রই নেটফ্লিক্সে আসতে চলেছে ‘ব্যাডস অব বলিউড'(Bads of Bollywood)।

আরও পড়ুন:ভারত-পাক যুদ্ধের মধ্যে পাক ট্রোলারদের একহাত নিলেন রণবীর সিং

যদিও এই ওয়েব সিরিজ(Web Series) সম্পর্কে খুব বেশি তথ্য জানা যাচ্ছে না। বেশিরভাগটাই গোপন রাখা হয়েছে। তবে সম্প্রতি সইফ আলী খান(Saif Ali Khan) নিজেই জানিয়েছেন এই সিরিজের অভিনয় করতে চলেছেন তার পুত্র এবং কন্যা। অর্থাৎ ইব্রাহিম(Ibrahim) এবং সারা আলি খান(Sara Ali Khan)।
প্রসঙ্গত, সম্প্রতি ২০২৫ সালের ওয়েভ সামিট(Wave Summit) অনুষ্ঠানে আরিয়ানের এই সিরিজ নিয়ে বেশ উৎসাহ দেখা যায় নেটফ্লিক্স এর সিইও টেড সারানডোসের মধ্যে। তিনি বলেন, সম্প্রতি ‘ব্যাডস অফ বলিউড নামের একটি সিরিজ আসছে এটি চারটি পর্বে তৈরি করা হয়েছে খুব শীঘ্রই এটি আপনারা দেখতে পাবেন।’ যেখানে উপস্থিত ছিলেন সাইফ আলি খান। তিনি মন্তব্য করেন যে তিনি এই সিরিজের কিছুটা অংশ দেখেছেন যা দেখে তার দুর্দান্ত লেগেছে। আমার বাচ্চারা এই সিরিজে অসাধারণ অভিনয় করেছে।

ফেব্রুয়ারি মাসে এই সিরিজটির আনুষ্ঠানিক ঘোষণা করার সময় শাহরুখ এই সিরিজে বেশ কয়েকজন বলিউড সেলিব্রিটির উপস্থিতির ইঙ্গিত দিয়েছিলেন। তিনি বলেছিলেন, ‘এই মুহূর্তে কারও নাম উচ্চারণ করতে পারছি না কারণ আরিয়ান বারণ করেছে। তবে আমি যেটুকু শ্যুটিং দেখেছি, তাতে আমার ভীষণ ভালো লেগেছে। সকালে ভীষণ ভালো কাজ করেছে।’
gএই সিরিজে বলিউডের অন্ধকারময় দিক তুলে ধরার চেষ্টা করা হয়েছে। একজন বহিরাগত অভিনেতা বা অভিনেত্রীর পক্ষে বলিউডের গ্ল্যামার জগতে নিজেকে প্রতিষ্ঠিত করা কতটা কঠিন, সেটাই দেখানো হয়েছে এই সিরিজে।